Peri Vaevae Pare

Peri Vaevae Pare (død 27. mai 2020 på Rarotonga på Cookøyene) var en politiker og regjeringsminister på Cookøyene i Oseania. Han ble fratatt sitt sete i parlamentet etter å ha blitt dømt for korrupsjon i 2005.

Liv og virke

Bakgrunn
Pare var bror til musikeren Noo Pare og var ofte vert for musikere som besøkte Rarotonga. Han arbeidet lenge som laboratorieleder på Rarotonga Hospital.

Politikken
Han ble valgt til parlamentet som medlem av Democratic Alliance Party ved stortingsvalget i Cookøyene i 1999. I august 2001 ble han utnevnt til Terepai Maoates regjering som generaladvokat og helseminister, men måtte fratre i desember. Etter at Robert Woonton overtok etter Maoate i februar 2002 ble han utnevnt til minister for helse, sosiale tjenester og innenrikssaker. Kort tid etter at han ble helseminister, utsatte han og deretter kansellerte han et foreslått xenotransplantasjonsforsøk som ble fremmet av tidligere statsminister Joe Williams. Forsøkene involverte injeksjon av griseceller i mennesker som et middel for å bekjempe diabetes og var blitt flyttet til Cookøyene, ettersom det ikke lovlig kunne gjennomføres i New Zealand. 

Pare ble gjenvalgt ved valget i 2004, og støttet Woonton i hans forsøk på å danne en koalisjon med Cook Islands Party. Som et resultat ble han ekskludert fra Democratic Alliance Party. Han sluttet seg til Woontons nyopprettede Demo Party Tumu (senere kjent som Cook Islands First). 

Etter at Woonton trakk seg som statsminister ble han utnevnt til Jim Marurais regjering som helse- og politiminister.

Rettsforfølgelse
I oktober 2006 ble han etterforsket av politiet for urettmessig bruk av offentlige midler og ble løst fra politiporteføljen. Han ble deretter tiltalt og dømt på tre anklager for bedragersk bruk av dokumenter. I januar 2006, mens han ventet på at ankesaken skulle komme opp, ble han bedt om å trekke seg fra regjeringen. I juni 2006 ble dommen mot ham opprettholdt, og han ble dømt til å komme for straffeutmåling dersom rettsmøte om dette ble berammet innen tolv måneder. Som en konsekvens av dette rettslige utfall tapte han setet i parlamentet, noe som førte til Matavera-mellomvalget i 2006 og til slutt valget i Cookøyene 2006.

Død
Pare døde mens han var i ankomstkarantene i mai 2020 da han kom tilbake til Cookøyene under covid-19-pandemien.

Referanser

Politikere fra Cookøyene
Personer etter føde- eller oppvekststed på Cookøyene
Dødsfall relatert til covid-19 på Cookøyene
Politikere ofre for covidpandemien
Fødselsår ikke oppgitt